作者：方千里
词牌/韵律：霜叶飞

paragraphs: 塞云垂地，堤烟重，燕鸿初度江表。
露荷风柳向人疏，台榭还清悄。
恨脉脉、离情怨晓。
相思魂梦银屏小。
奈倦客征衣，自遍拂尘埃，玉镜羞照。
无限静陌幽坊，追欢寻赏，未落人后先到。
少年心事转头空，况老来怀抱。
尽绿叶红英过了。
离声慵整当时调。
问丽质，从憔悴，消减腰围，似郎多少。